**KatArt**

**„Velünk élő hagyományok”**

**Komplex művészeti projekt**

**A pályázat meghirdetője és szervezője**

Katolikus Pedagógiai Intézet (1068 Budapest, Városligeti fasor 42.) **Művészeti műhelye**

**A pályázat célja**

A pályázat célja, hogy minél több tanuló és pedagógus kapcsolódjon be örömmel és aktívan egy olyan közös projektbe, mellyel élővé teszi a saját környezetében fellelhető, megismertetésre méltó művészeti alkotásokat és alkotókat. Különös tekintettel a szakrális és /vagy népművészeti kincsekre.

Azokat a pedagógusokat szólítjuk meg, akik felelősséget éreznek szűkebb környezetük értékeinek átörökítése iránt. Elkötelezettek abban, hogy a projekt megvalósítása során összefogják, motiválják tanítványaikat egy közös értékteremtésre, a „kulturális utazásban” résztvevők együttes élményszerzésére.

A projekt és az alkotó folyamat tapasztalatait a későbbiekben beépítik saját iskolájuk életébe, megismertetik azt szűkebb és tágabb környezetükkel.

**A pályázat tartalmi elemei**

1. Szervezzen tanítványaival közösen olyan programot/projektet (végezzenek olyan tevékenységet,

tevékenységsorozatot), amelynek középpontjában egy művészeti projekt elkészítése és megvalósítása áll.

A program legalább 5 tanuló bevonásával valósuljon meg.

Előnyben részesülnek azok a pályázatok, amelyek több műveltségi területet kapcsolnak össze, ezért szeretnénk, ha a tanulók munkáját legalább 3fős tanári team támogatná.

A felkutatott és megismert anyagok feldolgozása, átörökítése biztosítja annak tovább élését saját közösségükben, iskolájukban.

A megvalósuló program tartalma szabadon választható (pl. helyi legendák, történetek, hagyományok, népszokások, népdalok, népi gyermekjátékok bemutatása, színpadi adaptálása).

Várjuk a népművészeti vagy szakrális források/alkotások, építészet, vagy tárgyi kultúra körében felkutatott autentikus emlékek és/vagy alkotóik munkásságának bemutatását.

A részvétel feltétele: a pályázat új kezdeményezésű, korábban feldolgozatlan területet mutasson be.

2. Készítsen a program megvalósítási folyamatáról fényképekkel/videórészletekkel illusztrált beszámolót.

A) A beszámoló elvárt tartalmi elemei:

* A pályázók – pedagógusok és tanulók – rövid bemutatkozása
* A program célja
* A tervezés, előkészítés rövid összefoglalása
* A program megvalósításának ismertetése (folyamat, sajátosságok, élmények, sikerek,
* kudarcok…)
* A tanulók tevékenysége, a műveltségi területek együttműködésének megvalósulása
* Fényképek/videórészletek, egyéb dokumentáció (tervek, rajzok, makettek, tárgyak, hangzó anyag, amelyek bemutatják, megerősítik a fenti szempontokat)

**A beszámoló további, lehetséges tartalmi elemei:**

* További résztvevők megnevezése: kik, hogyan, miért kapcsolódtak be a programba
* A megvalósult program értékei – beépíthető, tovább örökíthető elemei
* A projekt bemutatásának, megosztásának dokumentálása (videonapló készítése)

**A pályamunkák értékelése során a fenti kritériumokat vesszük figyelembe.**

**B) Formai követelmények:**

* Kérjük, nevezzék meg a projekt koordinálásában résztvevő pedagógusokat. A fényképeken is tetszés szerint megjelenhet bárki, aki támogatta a megvalósítást.
* A beszámoló szöveges része 5-10 oldal terjedelmű legyen (A4-esformátum, 1,5-es sorköz, 12-es betűméret, Times New Roman).
* A fényképek nem jelenhetnek meg a beszámoló szövegében, csak mellékletként szerepelhetnek.
* A csatolt videóanyag (előkészítés, folyamat, megvalósulás) legfeljebb 20 percnyi lehet (CD-n vagy
* DVD-n, MP4 formátumban, min. 720 pixel).
* A tanulók, pedagógusok személyiségi jogainak védelme érdekében kérjük, hogy valós neveket csak megfelelő *beleegyező nyilatkozat* birtokában szerepeltessenek.
* A dokumentáció címoldalán szerepeljen a pályázó intézményének neve, a pályázat megnevezése **„Velünk élő hagyományok”.** A mellékletekre (CD-re vagy DVD-re is) szintén írják rá ezeket az adatokat.
* A dokumentációhoz csatolni kell a kitöltött Pályázati adatlapot. A borítékra írják rá a pályázat címét, az intézményük nevét, és a kapcsolattartó nevét.

A Pályázati adatlap letölthető: <https://www.katped.hu/katart> oldalról.

A pályamunka dokumentációját nyomtatva és elektronikus úton kell benyújtani, 1 példányban a mellékletekkel együtt!

**A jelentkezés feltételei**

Pályázatot nyújthat be bármely, a Katolikus Pedagógiai Intézet pedagógiai szakmai szolgáltatását

igénybe vevő egyházi közoktatási intézmény, általános vagy középiskola erre a projektre szerveződő csoportja. Egy csoport csak 1 pályamunkával nevezhet. Egy intézményből/egy telephelyről legfeljebb 3 alkotás nyújtható be.

**A nevezés módja**

Nevezni a Katolikus Pedagógiai Intézet honlapján, pályázati űrlap kitöltésével lehet <https://www.katped.hu/katart>

Az űrlap kitöltésére csak regisztrált személy (intézmény) jogosult, a program megvalósításáért felelős pedagógus/ok megnevezésével.

**Szükséges adatok:**

* intézményi adatok: intézmény neve, OM azonosítója, telephely kódja;
* személyes adatok: a pályázó pedagógusok neve, oktatási azonosítója, saját e-mail címe, telefonszáma;
* pályázati adatok: a pályázat programjának megnevezése, tartalmának rövid leírása (néhány mondat).

**Határidők**

**Nevezési határidő: 2019. december 1.**

A pályamű benyújtásának határideje: 2020. április 3. péntek (postabélyegző dátuma vagy személyes leadás a Katolikus Pedagógiai Intézet portáján).

**A pályaművek beküldése**

A kész pályaművet a Katolikus Pedagógiai Intézetbe kell eljuttatni:

személyesen munkanapokon 6.00–21.00 óra között (cím: 1068 Budapest, Városligeti fasor 42.)

vagy postai úton (postai cím: 1406 Budapest, Pf. 68).

A borítékra írják rá a pályázat nevét: **„Velünk élő hagyományok””**

**Díjazás**

**Elismerő címeken túl**

A legkiemelkedőbb 3 pályamű 100 000 Ft, 80 000 Ft, 60 000 Ft elismerésben részesül.

A díj a projektben résztvevő pedagógusok és a diákokok jutalmazására fordítandó.

**A pályaművek megjelentetése**

A pályaműveket, amennyiben a pedagógusok hozzájárulnak, projektjüket a Katolikus Pedagógiai Intézet honlapján közzétesszük. A dokumentumban szereplő személyek személyiségi jogainak védelméről a pályázatot benyújtónak kell gondoskodnia. A részleteket a helyezettekkel egyeztetjük.

**További információk**

A pályaművek zsűrizését a Katolikus Pedagógiai Intézet által felkért szakemberek végzik.

A helyezettek ünnepélyes díjkiosztón vehetik át jutalmaikat, ahol a legsikeresebb projektek bemutatkoznak.

A díjkiosztó időpontját és helyszínét 2020 áprilisában tesszük közzé a Katolikus Pedagógiai Intézet honlapján. Az eredményeket szintén e helyen közöljük.

**Pályázati felelős**

dr. Tasnádiné Hajdu Ágnes

e-mail: tasnadi.agnes@katped.hu;

tel.: 06-1-479-3005